en it en en tl en en en en en en en en en en en en en en en en en en en en en en en gu gu en en en en en sv en en en en en gu gu gu gu gu gu gu gu gu gu gu gu en nl gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu en
Gujaratઅનામત આંદોલન પુનઃ શરૂ થવાના એંધાણ, પાટીદારોનું શકિત પ્રદર્શન
Gujaratગાંધીનગર એસઓજી પોલીસે છેતરપીંડી કરતી ગેંગને ઉત્તરપ્રદેશથી ઝડપી
1st Floor, khodiyar furniture building near shivshakti market, bapunagar charrasta bapunagar , ahmedabad.
Jr. Editor : Gitaben Patel
M. Editor : Harikesh Patel
505,506,507 Akhbarbhavan sector-11 , Gandhinagar , Gujarat.
International : ઇરાનની સરહદમાં ઘૂસેલા અમેરિકી જાસૂસી ડ્રોનને તોડી પાડયું, ઇરાન અને અમેરિકા વચ્ચે તંગદિલીમાં વધારો
Gujarat : અમદાવાદમાં મહિલા કોન્સ્ટેબલનો આપઘાત, ગળા ફાંસો ખાઈ જીવન ટૂંકાવ્યું
National : અમેરિકા 15 ટકા જ H-1B વન વીઝા આપશે, ભારતીય આઇટી કંપનીઓ અને કર્મચારીઓને અમેરિકા જવું મુશ્કેલ
Gujarat : બોટાદ: ઉપસરપંચની નીકળી અંતિમયાત્રા, ‘આરોપીઓને ફાંસી આપો’નાં થયા સૂત્રોચ્ચાર
National : નરેન્દ્ર મોદી "બ્રિટિશ હેરાલ્ડ"ના એક પૉલ અનુસાર સૌથી શક્તિશાળી વ્યક્તિ
National : વિપક્ષોના ભારે હોબાળા વચ્ચે સંસદમાં ત્રિપલ તલાક બીલ ત્રીજીવાર રજૂ
National : યોગ કાર્યક્રમ પૂર્ણ થતા જ, હરિયાણામાં અમિત શાહ-CM ખટ્ટરના જતા જ ચટ્ટાઇની લૂંટ . . .
Gujarat : MLA હર્ષ સંઘવીએ સિવિલ હોસ્પિટલમાં જઈને ટાંટીયા તોડવાની આપી ધમકી
National : મહિલા કોન્સ્ટેબલની હ્યદય કંપાવતી સ્યૂસાઇડ નોટ આવી સામે
Gujarat : દારૂબંધીને કારણે ગુજરાતને કરોડોની ખોટ, કેન્દ્રસરકાર ભરપાઈ કરે: નિતીન પટેલ
Home > Articles > શું તમે પણ તમારા પાર્ટનરનાં નસકોરાથી પરેશાન છો? તો કરો આ ઉપાય
શું તમે પણ તમારા પાર્ટનરનાં નસકોરાથી પરેશાન છો? તો કરો આ ઉપાય
June 13, 2018, 10:28 a.m.
માનવમિત્ર, નવી દિલ્હી : રામાયણનું એક પાત્ર કુંભકર્ણ તો તમને યાદ હશે જ જે તેની ઊંઘ માટે પ્રખ્યાત( કે કુખ્યાત ) હતો. તેનું પાત્ર જેવું દિમાગમાં તરવરે તમારી નજર સમક્ષ ભારેખમ નસકોરાં બોલાવતો મૂછાળો પુરુષ ઊભરી આવે. સામાન્ય રીતે આવી રીતે સૂઇ જનારને આપણે નસીબદાર કહીએ છીએ, પણ હકીકતમાં જો પૂરતું ધ્યાન ન અપાય તો એ તમારી અને તમારા કુટુંબની બેઉની નીંદર હરામ કરી શકે એમ છે.
વૈદકીય ભાષામાં, રાતની નીંદર વખતે આપણી શ્ર્વાસોચ્છવાસની પ્રક્રિયા તો ચાલુ જ હોય છે, પણ આ સ્થિતિમાં નાક વાટે લીધેલી હવાની અવરજવર મુખનાં તાળવા અને ગળામાં રહેલી કોષોની જાળ (ટિસ્યૂ) દ્વારા અવરોધાય છે. આને કારણે આ કોષોમાં કંપન થાય છે જે અરુચિકર અવાજ ઉત્પન્ન કરે છે જેને આપણે નસકોરા બોલવા કે ખરાંટા ભરવા કે પછી ઘોર વગાડવી જેવા અવનવાં નામે ઓળખીએ છીએ. દિવસનાં ભાગમાં આપણે ઊભાં કે બેઠાં હોઈએ ત્યારે શ્વાસમાં લીધેલી હવાનો માર્ગ અવરોધાતો નથી એટલે જે મોંકાણ છે એ સૂઇ જવાથી હવાની અવરજવરને થતી તકલીફના કારણે સર્જાય છે. વ્યક્તિને શરદી કે કફની સમસ્યા હોય તો પણ આ તકલીફ થઇ શકે છે. કેટલાક લોકોના નાકની રચના અને અંદરનું હાડકું થોડું વાંકુ હોય તો પણ આ સમસ્યા સર્જાય શકે છે. તે માટે ઓપરેશન અનિવાર્ય છે. બાકીના કિસ્સાઓમાં નીચે પ્રમાણે તકેદારી લેવાથી આ સમસ્યાથી ઘણી રાહત મેળવી શકાય એમ છે.
૧) સુવાની પદ્ધતિ બદલો કુંભકર્ણ સૂતો હતો એમ પીઠના બળે સુવાનું તદ્દન બંધ કરી દો. આ રીતે સુતા હોઇએ ત્યારે આપણી જીભ તાળવા તરફ સરકે છે જેથી નાક વાટે લેવાતી હવાની ગતિ આ સ્થળે રૂંધાય છે અને અવાજ ઉત્પન્ન થાય છે. આડે પડખે સુવાથી આ તકલીફથી થોડી રાહત મળી શકે છે. આપણા આયુર્વેદમાં વામકુક્ષિ શબ્દ આવે છે એટલે કે જમ્યા પછી ડાબે પડખે સૂઇ જવાનો નિર્દેશ છે તે બિલકુલ યોગ્ય જ છે. પાચન ક્રિયા સુધરવાની સાથે સાથે આધુનિક સંશોધન અનુસાર એ નસકોરાંના અવાજ પર પણ કાબૂ રાખી શકે છે.ડાબે પડખે લાંબો સમય ઊંઘ્‌યા પછી મન થાય તો પડખું બદલીને જમણે પડખે સૂઇ શકાય, પણ આ જાતની સમસ્યાવાળાઓએ પીઠના બળ પર સુવાનું કોઇ પણ ભોગે ટાળવું જોઇએ.
૨) રાત્રે સૂતી વખતે જલનેતિ કરવાથી નાકની અંદરનો કચરો કે કફ સાફ થઇ જતાં હવાની અવરજવર સરળ બને છે. રાત્રે સૂતાં પહેલાં હુંફાળા પાણીમાં મીઠું નાખી સ્નાન અથવા કમસેકમ નાક,મોં અને ગળું સાફ કરવાથી ઘણો લાભ થાય છે. રાત્રે ઠંડું પાણી પીવાનું ટાળી,નવશેકું ગરમ પાણી પીવું પણ ફાયદાકારક છે.
૩) બેડરૂમની હવા ભેજવાળી હોય તો વધારે સારું કારણ કે સૂકી હવા નાક કે ગળામાં અવરોધાય ત્યારે ભેજવાળી હવા કરતાં વઘારે રાડારાડ કરી મૂકે છે એટલે કે નસકોરાંનો અવાજ વધી જાય છે.
૪) મેદસ્વીપણું ટાળવું જોઇએ, કારણકે શરીર મેદસ્વી બને એમ આપણા ગળાની અંદરની માંશપેશીઓ પણ ફુલાતી હોય છે જે હવાની અવરજવરને અવરોધી શકે છે.
પ) સુતાં પહેલાં ધૂમ્રપાન કે મદ્યપાન ટાળવું જોઇએ.
૬) એવાં ઉપકરણો પણ ઉપલબ્ધ છે જેમને નસકોરાંમાં ભરાવીને હવાની અવરજવરને સરળ બનાવી શકાય. જેનો ઉપયોગ ડાક્ટરની સલાહ અને માર્ગદર્શનથી કરી શકાય.
૭) ગળા દ્વારા અવરોધાતી હવાની સમસ્યા દૂર કરવા કેટલીક કસરત પણ કરી શકાય. એક સંશોધન અનુસાર સ્વરોનું નિયમિત ઉચ્ચારણ અને જીભ તેમજ ગળાનું યોગ્ય હલનચલન કરવાથી ઘણા ફાયદા થાય છે.
ક) અંગ્રેજી સ્વરો એ-ઇઆઇ-ઓ-યુ નું મોટેથી ઉચ્ચારણ સતત ત્રણ મિનિટ સુધી કરવું, દિવસમાં જ્યારે સમય મળે ત્યારે આ ક્રિયાનું પુનરાવર્તન કરી શકાય.
ખ) જીભને જેટલી મોંની બહાર કાઢી શકાય એટલી કાઢો. પછી અંદર લો. આ ક્રિયા ત્રણ મિનિટ સુધી કર્યા કરો.
ગ) મોં બંધ કરો અને હોઠને સંકોચો. ૩૦ સેક્ન્ડ સુધી આ અવસ્થા જાળવી રાખો.
ઘ) મોં ખુલ્લું રાખીને નીચલું જડબું ડાબી તરફ વાળો. ૩૦ સેક્ધડ સુધી આ સ્થિતિ જાળવી રાખો. પછી જડબું ડાબી તરફ વાળો.
ચ) મોં ખુલ્લું રાખી, ગળાની પાછળનો ભાગ સંકોચો.આ પ્રક્રિયાનું પુનરાવર્તન ૩૦ સેક્ધડ સુધી કર્યા કરો.દર્પણમાં જોશો તો તાળવા આગળ લટકતા દડા જેવું હાડકું ઉપર નીચે થતું દેખાશે.
છ) એક તમને કરવી ગમે અને મજા આવે એવી કસરત છે ગાવાનું રાખો. ગાવાથી ગળા અને તાળવાના સ્નાયુઓ નિયંત્રણમાં રહે છે. નસકોરાબાજીમાં પુરુષોની સંખ્યા સ્ત્રીઓથી વધુ? હા, એક સંશોધન અનુસાર નસકોરાં બોલાવતાં પુરુષોની સંખ્યા સ્ત્રીઓ કરતાં બમણી છે. આના ઘણા કારણો હોઇ શકે છે પરંતુ તેમાંનું એક મહત્વનું કારણ પીઠભેર સૂતી વખતે મોં માની જીભ અને અન્ય સ્નાયુઓ ગુરુત્વાકર્ષણના બળે આપણા ગળાના પોલાણ(તાળવા)માં સરકી પડે છે, જ્યાંથી નાક દ્વારા લેવાયેલા શ્ર્વાસની અવરજવર થતી હોય છે. પુરુષોમાં આ પોલાણ, સ્ત્રીઓ કરતાં કદમાં મોટું હોય છે. તેથી જીભ તેમાં સરકવા છતાંય પોલાણ પૂરુ બંધ થતું નથી એટલે પુરુષોને શ્ર્વાસ લેવામાં તકલીફ પડતી નથી. આ કારણે તેની ઊંઘમાં કોઇ ખલેલ પડતી નથી.માત્ર તાળવા ના ટિસ્યૂ (કોષ જાલિકાઓ) હવાના ઘર્ષણથી કંપી ઊઠે છે અને અણગમતો અવાજ ઉત્પન્ન થાય છે.
ઇરાનની સરહદમાં ઘૂસેલા અમેરિકી જાસૂસી ડ્રોનને તોડી પાડયું, ઇરાન અને અમેરિકા વચ્ચે તંગદિલીમાં વધારો
અમદાવાદમાં મહિલા કોન્સ્ટેબલનો આપઘાત, ગળા ફાંસો ખાઈ જીવન ટૂંકાવ્યું
અમેરિકા 15 ટકા જ H-1B વન વીઝા આપશે, ભારતીય આઇટી કંપનીઓ અને કર્મચારીઓને અમેરિકા જવું મુશ્કેલ
બોટાદ: ઉપસરપંચની નીકળી અંતિમયાત્રા, ‘આરોપીઓને ફાંસી આપો’નાં થયા સૂત્રોચ્ચાર
નરેન્દ્ર મોદી "બ્રિટિશ હેરાલ્ડ"ના એક પૉલ અનુસાર સૌથી શક્તિશાળી વ્યક્તિ
વિપક્ષોના ભારે હોબાળા વચ્ચે સંસદમાં ત્રિપલ તલાક બીલ ત્રીજીવાર રજૂ
યોગ કાર્યક્રમ પૂર્ણ થતા જ, હરિયાણામાં અમિત શાહ-CM ખટ્ટરના જતા જ ચટ્ટાઇની લૂંટ . . .
MLA હર્ષ સંઘવીએ સિવિલ હોસ્પિટલમાં જઈને ટાંટીયા તોડવાની આપી ધમકી
મહિલા કોન્સ્ટેબલની હ્યદય કંપાવતી સ્યૂસાઇડ નોટ આવી સામે
દારૂબંધીને કારણે ગુજરાતને કરોડોની ખોટ, કેન્દ્રસરકાર ભરપાઈ કરે: નિતીન પટેલ